Mark Miodownik

Mark Andrew Miodownik (sündinud 25. aprillil 1969) on Briti materjaliteadlane ja insener. 

Ta lõpetas Oxfordi Ülikooli bakalaureusekraadiga metallurgias. Doktorikraadi (PhD) sai ta 1996. aastal Oxfordi ülikooli Linacre'i Kolledžist turboreaktiivmootorite alal.

Miodowniki uurimisvaldkonnad on materjaliteadus, metallurgia ja biomehaanika. Ta on University College Londoni inseneriteaduste teaduskonna mehhanotehnika osakonna professor (Professor of Materials & Society).
 

Tunnustus
2014 – Kuningliku seltsi teadusraamatu auhind ("Stuff Matters")
2014 – Institute of Physicsi ajakirja Physics World aasta raamatuauhind 
2015 – USA rahvuslike akadeemiate teaduskommunikatsiooni auhind kategoorias "raamat" ("Stuff Matters")
2017 – Michael Faraday auhind
2018 – Kuningliku seltsi teadusraamatu auhinna nominent ("Liquid")
2018 – Briti impeeriumi ordu liige

Teosed
2013 – "Stuff Matters: The Strange Stories of the Marvellous Materials that Shape Our Man-made World", Penguin Books 
2018 – "Liquid: The Delightful and Dangerous Substances That Flow Through Our Lives", Viking

Tõlked eesti keelde
2014 – "Materjalide varjatud maailm. Veidravõitu lood inimkäte loodud imedest". Tõlkinud Triin Olvet. Konsulteerinud Jaak Kikas ja Evelin Heiberg. Tallinn: kirjastus Tänapäev. 272 lk, ISBN  978-9949523276

Viited

Välislingid
Koduleht
Strange Materials with Mark Miodownik. Youtube, 6. märts 2013 

Suurbritannia teadlased
Suurbritannia insenerid
Materjaliteadlased
Sündinud 1969